Dünyada (Aşıq Ələsgər)
Sirat, sual qabaqdadı, 
Nədamətdı dünyada! 
Kəlməyi-şəhadət lazımdı, 
Ölən vaxtı dünyada. 
Tut orucun, qıl namazın, 
Şükür eylə Allaha. 
Qul olma dünya malına, 
Qalacaqdı dünyada.

Yalan deyib, qeybət etmə, 
Rəhmin gəlsin canına. 
Öz-özünə fəxr eləyib, 
Baxma şövkət-şanına. 
Əzrayıl əlində çəngəl, 
Gələcəkdi yanına. 
Qəzəbindən gül irəngin 
Solacaqdı dünyada. 

Şagiridlikdə can çürütdüm, 
Hərgiz ustad olmadım. 
Nəfs öldürdüm, düz dolandım, 
Dostumdan yad olmadım. 
Ələsgərəm, qan ağladım, 
Ölüncə şad olmadım. 
Əzəl gündən fələk mənə 
Qara baxdı dünyada. 
Divanilər